Plofslae laat joernaliste (verniet) penorent sit
Onderwerp: Plofslae laat joernaliste (verniet) penorent sit Mon Jun 21, 2010 7:56 pm
Gehaltetoetse wat gister oudergewoonte by 'n Roodepoortse fabriek op plofstofprodukte gedoen is, het buitelandse verslaggewers in die hoofmediasentrum by Soccer City in Soweto die skrik op die lyf gejaag.
Dié plofslae het die skokgolwe wat met die toetsing gepaard gaan, tussen 13 en 15 km tot by die stadion laat trek.
Baie van die buitelandse joernaliste wat hier is vir WB 2010 het glo penorent gesit toe hulle die plofslag hoor en was vas oortuig daar was 'n ontploffing naby die stadion.
'n Polisieverteenwoordiger wat by die Nasionale gesamentlike operasionele sentrum werk en nie geïdentifiseer wou word nie, het aan Sapa gesê dat werk wat by die Maxam-Dantex-fabriek (deesdae UEE Dantex Explosives) in Roodepoort gedoen is, vir dié versteuring verantwoordelik was.
'n Joernalis van Agence France Press (AFP) het gesê hy het die slag omstreeks 13:30 gehoor.
Mnr. Lood Lamprecht, bemarkingsbeampte van dié maatskappy wat plofstof vir myne en steengroewe vervaardig, sê hulle doen elke dag normale kwaliteitstoetse op die produkte.
"Dis net oor dit 'n Sondag is en dit stil is, dat almal dit kon hoor," het Lamprecht gesê.
Onderwerp: Re: Plofslae laat joernaliste (verniet) penorent sit Mon Jun 21, 2010 7:58 pm
Dit laat my dink die mense is hier vir ander aksie onder die dekmantel van die sokker. Dis as of hulle tens is mens wonder hoekom as alles dan so wonderlik is in die reenboog land